| *Demons and Wizards* |
| --- |
|  |
| Uriah Heep studijinis albumas |
| Išleistas | 1972 m. gegužės mėn. |
| Žanras | Sunkusis rokasSunkusis metalasProgresyvusis rokas |
| Trukmė | 39 min. 40 sek. |
| Įrašų kompanija | Mercury Records, Bronze Records |
| Prodiuseris | Gerry Bron |
| Apžvalgos |
| * Allmusic  nuor.
 |
| Uriah Heep chronologija |
| 

|  |  |  |
| --- | --- | --- |
| „Look at Yourself"(1971) | **„Demons & Wizards"**(1972) | „The Magician's Birthday"(1972) |

 |

**„Demons and Wizards"** – ketvirtasis britų sunkiojo roko grupės „Uriah Heep" albumas.

Originalus vinilinis albumas buvo išleistas su Roger Dean sukurtu viršeliu: atverčiamo voko priekinėje pusėje užmaskuotas erotinis piešinys vaizduoja vyriškas ir moteriškas genitalijas, o voko viduje atspausdintos grupės fotografijos ir Ken Hensley parašyti komentarai. Pati plokštelė įdėta į vidinį voką, ant kurio išspausdinti dainų žodžiai.

Anglijoje albumas pakilo iki 20-os vietos ir išsilaikė sąrašuose 11 savaičių. Albumo dainos „The Wizard" ir „Easy Livin'" buvo kaip singlai išleistos Jungtinėje Karalystėje ir Šiaurės Amerikoje, taip pat daugelyje kitų muzikos įrašų rinkų. „Easy Livin' "39-uoju numeriu pateko tarp 40-ies populiariausių JAV dainų ir tapo pirmuoju „Uriah Heep" hitu Amerikoje. „Easy Livin'" taip pat tapo megahitu Naujojoje Zelandijoje ir Vokietijoje, kurios greitai tapo puikia rinka grupės kompozicijoms, tačiau tepasiekė tik 75-tą vietą Australijoje. Ši daina, specialiai sukurta naujam David Byron sceniniam įvaizdžiui paryškinti, kaip pažymėjo Gerry Bron, „padėjo grupei pirmą kartą pasireikšti tarptautinėje arenoje".

Įrašinėdama albumą „Demons and Wizards" grupė pasinėrė į mistikos ir fantazijų pasaulį. Artroko ir fantazijos stiliaus kompozicijos („Rainbow Demon", „The Wizard", „Traveller In Time", „Poet’s Justice") albume iš pirmo žvilgsnio susidėlioja į harmoningą naujos, kiek keistokos koncepcijos mozaiką. Tačiau, kaip pažymėjo „Uriah Heep istorijos" autorius Kirk Blows, albumo negalima laikyti konceptualiu tikrąja to žodžio prasme, kadangi kiekviena daina iš esmės yra savarankiškas kūrinys. Tą patį albumo viršelyje atspausdintuose komentaruose pažymėjo ir Ken Hensley: „tai… tiesiog mūsų dainų rinkinys, kurį įrašėme su dideliu malonumu".

Albumo kompozicijos
-------------------

1. „The Wizard" (Clarke, Hensley) – 2:59
2. „Traveller in Time" (Box, Byron, Kerslake) – 3:25
3. „Easy Livin'" (Hensley) – 2:37
4. „Poet’s Justice" (Box, Hensley, Kerslake) – 4:15
5. „Circle of Hands" (Hensley) – 6:25
6. „Rainbow Demon" (Hensley) – 4:25
7. „All My Life" (Box, Byron, Kerslake) – 2:44
8. „Paradise" (Hensley) – 5:11
9. „The Spell" (Hensley) – 7:21

**1995 m. išleistame atnaujintame (*remastered*) kompaktiniame diske papildomai įdėtos keturios kompozicijos:**

1. „Why (singlo versija)" (Box, Byron, Hensley, Newton) – 4:53 – originali singlo B pusės versija.
2. „Why (išplėtota versija)" (Box, Byron, Hensley, Newton) – 7:39 – prailginta versija, įrašyta *Demons and Wizards* įrašų sesijoje 1972 m. pradžioje.
3. „Home Again To You (demo versija)" (Hensley) – 5:28 – demo versija, įrašyta *Demons and Wizards* įrašų sesijose.
4. „Green Eye" (Hensley) – 3:46 – demo versija, įrašyta *Demons and Wizards* įrašų sesijose.

**2003 m. išleistame išplėtotame kompaktiniame diske papildomai įdėtos šios kompozicijos:**

1. „Why (išplėtota versija)" – 10:34
2. „Rainbow Demon (singlo versija)" – 3:36
3. „Proud Words on a Dusty Shelf" – 2:52
4. „Home Again to You (demo versija)" – 5:36
5. „Green Eye (demo versija)" – 3:46

Sudėtis
-------

* David Byron – vokalas
* Ken Hensley – akustinė, elektrinė ir slide gitara, vokalas, klavišiniai, perkusija
* Mick Box – solo gitara ir pritariantysis vokalas
* Gary Thain – boso gitara, išskyrus 1-ąją kompoziciją
* Lee Kerslake – būgnai, perkusija, vokalas
* Mark Clarke – boso gitara ir vokalas kompozicijoje „The Wizard" (vidurinė dalis)

Išnašos
-------

1. ↑
2. ↑  Kirk Blows. „*Uriah Heep Story*". www.uriah-heep.com. Nuoroda tikrinta 2007-03-15.
3. ↑

Nuorodos
--------

* *The Official Uriah Heep Discography Archyvuota kopija 2009-08-22 iš Wayback Machine projekto.*